Der er stadig mange elever på erhvervsskolerne, der mangler praktikpladser, viser en ny rapport fra Arbejderbevægelsens Erhvervsråd.

I oktober 2017 stod i knap 10.000 elever uden en læreplads i en virksomhed. Heraf var 1.353 i gang med et grundforløb, 6.810 var i skolepraktik, mens 1.803 var praktiksøgende efter afsluttet grundforløb.

Manglen på lærepladser skød i vejret under den økonomiske krise i 2008 og har siden 2012 været på et stabilt højt niveau på mellem 10-12.000, viser rapporten. Alt imens den økonomiske krise er drevet over, og lønmodtagerbeskæftigelsen er tilbage på et niveau, der ligner det, der var før krisen.